Vispārējās tiesas (pirmā palāta) 2024. gada 3. jūlija rīkojums – Suek/Padome
(lieta T‑294/23) (1)
Atcelšanas prasība – Kopējā ārpolitika un drošības politika – Ierobežojoši pasākumi saistībā ar darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Naudas līdzekļu un saimniecisko resursu iesaldēšana – To personu, vienību un struktūru saraksts, kam piemēro līdzekļu un saimniecisko resursu iesaldēšanu – Prasītāja vārda minēšana pamatojumā citas personas vārda vai nosaukuma iekļaušanai sarakstā – Nelabvēlīga akta neesamība – Nepieņemamība
1.      Tiesvedība – Lēmums, kas pieņemts ar motivētu rīkojumu – Iespēja lemt bez mutvārdu procesa – Acīmredzami nepieņemama vai acīmredzami juridiski nepamatota prasība
(Vispārējās tiesas Reglamenta 126. pants un 130. panta 1. un 7. punkts)
(skat. 22., 23. un 59. punktu)
2.      Atcelšanas prasība – Savienības tiesas kompetence – Prasījumi, kuru mērķis ir panākt, lai tiktu doti norādījumi iestādei – Izslēgšana
(LESD 263. pants)
(skat. 25. punktu)
3.      Atcelšanas prasība – Pārsūdzami tiesību akti – Jēdziens – Hipotētiski, vēl nepieņemti akti – Izslēgšana
(LESD 263. pants)
(skat. 30. un 31. punktu)
4.      Atcelšanas prasība – Pārsūdzami tiesību akti – Jēdziens – Tiesību akti, kas rada saistošas tiesiskās sekas – Akti kopējās ārpolitikas un drošības politikas jomā – Prasītāja vārda norādīšana Padomes akta, ar ko nosaka ierobežojošus pasākumus pret trešo personu, pamatojumā – Izslēgšana
(LESD 263. pants; Padomes Lēmuma 2014/145, kurā grozījumi izdarīti ar Lēmumiem (KĀDP) 2022/329, (KĀDP) 2023/572 un (KĀDP) 2023/811, 2. panta 1. punkts, 4. panta 1. punkts un pielikums; Padomes Regulas Nr. 269/2014, 2022/330, 2023/571 un 2023/806 2. panta 2. punkts, 3. panta 2. punkts un pielikumi)
(skat. 40.–42., 44.–46., 50. un 55.–58. punktu)
5.      Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošo pasākumu noteikšanas kritēriji – Ietekmīgi uzņēmēji, kas darbojas ekonomikas nozarēs, kuras rada būtiskus ieņēmumus Krievijas Federācijai, un ar to saistītās personas – Šo ietekmīgo uzņēmēju īpašumā vai kontrolē esošo juridisko personu, vienību vai struktūru jēdziens – Dalībvalstu varas iestāžu veikts vērtējums
(Padomes Lēmuma 2014/145, kurā grozījumi izdarīti ar Lēmumiem (KĀDP) 2022/329, (KĀDP) 2023/572 un (KĀDP) 2023/811, 2. pants un pielikums; Padomes Regulas Nr. 269/2014, 2022/330, 2023/571 un 2023/806 2. pants un pielikumi)
(skat. 48. un 49. punktu)
Rezolutīvā daļa
1)
Prasību noraidīt.
2)
Par Andrey Melnichenko un Aleksandra Melnichenko pieteikumiem par iestāšanos lietā vairs nav jālemj.
3)
Siberian Coal Energy Company AO (Suek) sedz savus tiesāšanās izdevumus un atlīdzina Eiropas Savienības Padomes tiesāšanās izdevumus.
4)
Andrey Melnichenko un Aleksandra Melnichenko sedz savus tiesāšanās izdevumus paši.
1OV C 252, 17.7.2023.